राइट एजुकेशन भी दे सरकार : बाघा
सरकार सबको फ्री एजुकेशन तो देना चाहती है लेकिन उसका स्तर क्या हो इस पर कोई बात नहीं हो रही है। राइट टू एजुकेशन के साथ साथ राइट एजुकेशन मिले तभी बात बनेगी। शनिवार को कंज्यूमर राइट्स एंड पब्लिक प्रोटेक्शन आर्गेनाइजेशन के नेशनल कंज्यूमर डे मनाया। सर्किट हाउस में हुए एक प्रोग्राम में एससी कमीशन पंजाब के चेयरमैन राजेश बाघा ने बताया कि ‘एक समय था जब स्कूल कच्चे थे, स्टूडेंट सच्चे थे और अध्यापक पक्के थे, आज कल स्कूल पक्के हैं, अध्यापक कच्चे हैं और स्टूडेंट सच्चे ही हैं। स्टूडेंट को पहले जैसी शिक्षा नहीं मिलने से वह सरकारी स्कूलों से निकल प्राइवेट में पढ़ने को मजबूर हैं। सरकार को चाहिए कि सही मायने में ‘राइट टू एजुकेशन के साथ साथ राइट एजुकेशन भी बच्चों को दी जाए’। संस्था के प्रधान तलक राज पॉल ने बताया कि आज किसी भी चीज को खाने में डर लगता है।
प्रोग्राम में डिप्टी मेयर अरविंदर कौर ओबराय ने अपने वार्ड में बंटने वाले सड़े हुए गेहूं का मुद्दा उठाया लेकिन इसके लिए लोगों को भी कसूरवार ठहराया। ‘उन्होंने कहा कि लोगों की गलती है कि वह सड़ा हुआ गेहूं क्यों लेकर गए? वहीं छोड़ जाना चाहिए था। मौके पर मौजूद कुछ महिलाओं ने कहा लोगों का इसमें क्या कसूर है? जिसने गेहूं भेजा उसकी जवाबदेही क्यों नहीं तय की जाती। एक अन्य वक्ता ने कहा कि जिसने यह गेहूं बांटा है उसके खिलाफ क्रिमिनल केस होना चाहिए ऐसा गेहूं तो लोगों की सेहत के साथ खिलवाड़ है। मौके पर पुनर्जोत के फगवाड़ा ब्रांच के प्रधान अशोक कुमार मेहरा ने आंखों के दान के साथ शरीर दान बारे जागरूकता बढ़ाने की बात कही। जनरल सेक्रेटरी भुपिंदर कुमार, कमलजीत भट्टी, डॉ. प्रीतम सिंह, मोहन लाल मौजूद रहे।
कंज्यूमर राइट्स पब्लिक प्रोटेक्शन ओर्गेनाइजेशन की मीटिंग में राजेश बाघा, तिरलोक राज पाल, भुपिंदर कुमार, डिप्टी मेयर अरविंदर कौर ओबराए।
bho_Deva hin_Deva hin_Deva bho_Deva